19.1.2023
FI
Euroopan unionin virallinen lehti
L 17/77
KOMISSION TÄYTÄNTÖÖNPANOASETUS (EU) 2023/130, annettu 18 päivänä tammikuuta 2023, Euroopan parlamentin ja neuvoston asetuksen (EU) 2021/2115 täytäntöönpanosäännöistä vuotuisen tuloksellisuuskertomuksen sisällön esittämisen osalta
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen, ottaa huomioon jäsenvaltioiden yhteisen maatalouspolitiikan nojalla laadittavien, Euroopan maatalouden tukirahastosta (maataloustukirahasto) ja Euroopan maaseudun kehittämisen maatalousrahastosta (maaseuturahasto) rahoitettavien strategiasuunnitelmien (YMP:n strategiasuunnitelmat) tukea koskevista säännöistä sekä asetusten (EU) N:o 1305/2013 ja (EU) N:o 1307/2013 kumoamisesta 2 päivänä joulukuuta 2021 annetun Euroopan parlamentin ja neuvoston asetuksen (EU) 2021/2115 (1) ja erityisesti sen 134 artiklan 14 kohdan ja 150 artiklan 3 kohdan, sekä katsoo seuraavaa: (1)
Asetuksessa (EU) 2021/2115 vahvistetaan yhteisen maatalouspolitiikan (YMP) oikeudellinen kehys, joka perustuu suoritusperusteiseen täytäntöönpanomalliin.
Mainitussa asetuksessa vahvistetaan unionin erityistavoitteet, jotka YMP:llä on määrä saavuttaa.
Mainitussa asetuksessa määritellään myös interventiotyypit sekä jäsenvaltioihin sovellettavat unionin yhteiset vaatimukset, mutta jätetään jäsenvaltioille joustovaraa toimintastrategiansa suunnittelussa paikallisten olosuhteidensa, tarpeidensa ja sisäisten järjestelyjensä huomioon ottamiseksi.
Mainitussa asetuksessa täsmennetään, että jäsenvaltioilla on suurempi vastuu siitä, miten ne saavuttavat YMP:n erityistavoitteet ja muut tavoitteet, myös varmistamalla johdonmukaisuuden YMP:n strategiasuunnitelman useiden eri välineiden välillä.
(2)
Asetuksen (EU) 2021/2115 128 artiklassa säädetään, että on otettava käyttöön suoritusperusteinen kehys, joka mahdollistaa YMP:n strategiasuunnitelman tuloksellisuuden seurannan ja arvioinnin ja sitä koskevan raportoinnin YMP:n strategiasuunnitelman täytäntöönpanon aikana, mukaan lukien säännöllinen raportointi muun muassa tuloksellisuus- ja seurantatoiminnoista.
Mainitun asetuksen 129 artiklan b ja c alakohdan mukaan suorituspe­ rusteisen kehyksen tavoitteena on seurata YMP:n strategiasuunnitelmien tavoitteiden saavuttamista sekä arvioida YMP:n strategiasuunnitelmien interventioiden vaikutusta, vaikuttavuutta, tehokkuutta, asiaankuuluvuutta ja johdonmukaisuutta.
(3)
Asetuksen (EU) 2021/2115 134 artiklan ja Euroopan parlamentin ja neuvoston asetuksen (EU) 2021/2116 (2) 9 artiklan 3 kohdan b alakohdan ja 10 artiklan mukaan jäsenvaltioiden on olennaisena osana suoritusperusteista kehystä toimitettava YMP:n strategiasuunnitelman täytäntöönpanoa koskeva vuotuinen tuloksellisuuskertomus, joka sisältää niiden YMP:n strategiasuunnitelmien tuloksellisuuden kannalta merkityksellisiä määrällisiä ja laadullisia tietoja.
(4)
Sen varmistamiseksi, että vuotuisten tuloksellisuuskertomusten sisältö tuloksellisesti vastaa asetuksen (EU) 2021/2115 129 artiklassa säädetyn suoritusperusteisen kehyksen tavoitteita, kertomuksen rakenteen olisi mahdollistettava sellaisten tietojen toimittaminen, jotka ovat merkityksellisiä kunkin YMP:n erityistavoitteen tuloksellisuuden kannalta ja jotka liittyvät mainitussa asetuksessa vahvistettuihin sellaisiin horisontaalisiin osatekijöihin, jotka vaikuttavat YMP:n strategiasuunnitelman täytäntöönpanoon kokonaisuudessaan.
(5)
Asetuksen (EU) 2021/2115 124 artiklan 3 kohdan a ja b alakohdan ja 124 artiklan 4 kohdan b alakohdan mukaan seurantakomitea tarkastelee YMP:n strategiasuunnitelman täytäntöönpanon edistymistä ja antaa lausunnon vuotuisista tuloksellisuuskertomuksista.
Jotta seurantakomitea voi antaa lausuntonsa vuotuisesta tuloksellisuuskerto­ muksesta, kertomuksen olisi sisällettävä kaikki laadulliset ja määrälliset tiedot, mukaan lukien seikat, jotka vaikuttavat YMP:n strategiasuunnitelman edistymiseen ja tuloksellisuuteen tiettynä varainhoitovuonna.
(1) EUVL L 435, 6.12.2021, s. 1.
(2) Euroopan parlamentin ja neuvoston asetus (EU) 2021/2116, annettu 2 päivänä joulukuuta 2021, yhteisen maatalouspolitiikan rahoituksesta, hallinnoinnista ja seurannasta sekä asetuksen (EU) N:o 1306/2013 kumoamisesta (EUVL L 435, 6.12.2021, s. 187).